**Instruks ift. udeblivelser og afbud i Genoptræningen og gælder for borgere på § 140.**

* 1. udeblivelse, der sendes et brev. Borger skal kontakte os indenfor 5 hverdage. Borger er via brevet informeret om, at vi lukker deres forløb, hvis de ikke kontakter os indenfor tidsfristen.
* 2. udeblivelse: borgers forløb afsluttes, medmindre man tænker, at der er ” noget særligt”, og borgeren skal have en chance mere
* Vi skal være obs på, om 1. udeblivelse til 1. undersøgelse skyldes, at receptionen ikke kunne få fat i borgeren eller at borgeren fortsat er indlagt, nylig udskrevet mm, i så fald skal dette ikke tælle med i oversigten over udeblivelser.

Det skal være muligt at give individuelle hensyn, ligesom vi skal udvise større tolerance overfor dem, der melder afbud, fremfor dem, der udebliver.

**Afbud fra borger:**

Borgers egne afbud til genoptræning bliver ikke forlænget i borgers genoptræningsforløb. Den generelle vurdering er, at enkelte afbud ikke burde have indflydelse på borgers endelige funktionsniveau opnået i et genoptræningsforløb.

Der er også et driftsmæssigt perspektiv, som gør sig gældende i denne retningslinje. Hvis reglen ikke var gældende, vil borgeren komme til at optage en plads i en længere periode end reelt nødvendigt, hvor nye borgere ikke kan komme på hold. Omvendt kan man komme i den situation, at ens borger alligevel ikke kan forlænges, fordi nye borger er sat på holdet, og dermed vil holdet blive overbooket.

Terapeutens kliniske ræssonering undervejs i en borgers genoptræningsforløb og ved test/afslutning skal i højere grad afgøre, om borger skal forlænges yderligere end det givne i flowdiagrammet. Dermed sker forlængelser også kun i særlige relevante tilfælde.

Borgers antal gange kan kun forlænges ved nedlukning i særlige ferieperioder. Se relevant afsnit nedenfor ”Ferietid i genoptræningsenheden”.

**Monte Bello og Sano o.l.**

Når en borger skal på et ophold, afsluttes borger inden opholdets start. Hvis borger efterfølgende vil træne hos os, kræves der en ny GOP.

**Ressourcesvage borgere**

Som udgangspunkt følger de ressourcesvage borgere også de ovenstående retningslinjer.

Hvis man ønsker at tage et særligt hensyn til fx en hjemløs, en borger med psykisk diagnose, eller andre, drøftes det med en af koordinatorerne eller udviklingsterapeuten og beslutningen dokumenteres og begrundes i Nexus.

Revideret d. 18-11-21 KHP